ZBrush

ZBrush on digitaalse skulpteerimise tarkvara, mis sisaldab tööriistu 3D-modelleerimiseks, tekstuurimiseks, 3D-renderdamiseks ja värvimiseks. ZBrush kasutab väärtuste hoidmiseks programmile spetsiifilist tehnoloogiat nimega pixol (täpsem kirjeldus all). ZBrush on arendatud ettevõtte Pixologic Inc poolt, mille asutajateks on Ofer Alon ja Jack Rimokh.

ZBrush tarkvara demoversiooni esitleti esimest korda 27. septembril 1999. Esimene töötav versioon avalikustati 15. augustil 2000.

Pixol
Pixol on ZBrushis kasutatav andmetüüp, mis hoiab infot oma positsiooni ja värvi kohta. Seda kasutatakse 3D-mudeli loomiseks ning see sarnaneb väga vokseli andmetüübiga. ZBrushiga seotud failid sisaldavad pixoli infot, mis ei tule kaasa eksportimisel teisteks failitüüpideks.

Funktsioonid

ZBrushile on sisseehitatud mitmeid funktsioone, et luua 3D-mudel, mis on valmis kasutamiseks nii filmides kui ka mängudes. Loomulikult saab luua 3D-mudeleid ka muuks otstarbeks.

Baasmudeli loomine

Esialgse mudeli loomiseks on kasutajale kättesaadavad erinevad tööriistad, mille kasutamine vähendab baasmudeli loomise aega.

DynaMesh – funktsionaalsus, mis tagab, et 3D-modellerides ja skulpteerides ei hakkaks 3D-mudeli muudetavad osad välja venima, vaid saaks täidetud puuduvate tahkudega.
Shadow Box – kasutades ära kolmvaate projektsioone, loob automaatselt antud projektsioonide abil kirjeldatud objekti.
ZSpheres – mitmete järjestikuste sfääridega luuakse algne kujund, mida on hiljem lihtsam modifitseerida.
Mannequin – lihtne mannekeen, mida saab edasi modifitseerida.
Primitives – lihtsate geomeetriliste kujundite kasutamine ja nende modifitseerimine.

Skulpteerimine

On ZBrushi kõige võimekam osa ja põhjus, miks nii paljud tänapäeva suurfirmad just seda tarkvara oma skulpteerimistöödes kasutavad. 
Loomaks rohkete detailidega 3D-mudeleid on kasutusel erinevad skulpteerimist ja mudeli muutmist kergendavad tööriistad.

3D Brushes – 3D-pintslid, mis annavad skulpteerimistööriistale erinevaid omadusi.
SubTools – võimalus jaotada 3D-mudel mitmesugusteks objektideks, kasvatades üldvõimekust.
Layers – 3D-mudelile mitmete kihtide määramine, mis võimaldab lihtsasti varieerida detaile 3D-mudelil.
Surface Noise – sisaldab erinevaid algoritme, millega luua mudelile määratavat müra.
Transpose – mudeli vormi kiire muutmine väljavalitud ala pööramise ja positsiooni muutmisega.
Deformation – võimaldab mudelit 20 viisil mõjutada, nende seas ka näiteks mudelit väänates.
FiberMesh – tööriist, mille abil saab kiirelt luua karvkatet ja juukseid.

Tekstuurimine

Loodud 3D-mudeli värvimine ja tekstuurimine on tarvilik osa, et 3D-mudel meenutaks pärismaailma objekte.

PolyPaint – kohene mudeli värvimine, mis ei nõua kasutajalt UV-lahtipakkimist, vaid teeb seda hiljem.
SpotLight – võimaldab sissetoodud pildi projekteerimist otse 3D-mudelile. Näiteks on see kiire viis triipude joonistamiseks 3D-mudelile.
UV Master – UV-de automaatne lahtipakkija, mis üritab arvestada, et lahtipakkimisel kõik proportsioonis oleks.

3D-renderdamine

3D-mudeli teisendamaks 2D-pildiks on vaja 3D-renderdamist.

Best 3D Rendering Software in 2021

ZBrush pakub selleks järgmisi abivahendeid:

Materials – määrab 3D-mudelile materjali, mis simuleerib pärismaailmas oleva objekti omadusi, nagu peegelduvus ja värvi muutused.
TimeLine – näitab tehtud tööd ajajoonena, et näha, kuidas muutus 3D-mudel baasmudelist lõpptulemuseks.

Vaata ka
 Blender (tarkvara)
 Kolmemõõtmeline arvutigraafika

Viited

Välislingid
 Arendaja koduleht
 Foorum, mis keskendub ZBrushile ja Sculptrisele

Kategooria:Graafikatarkvara
Kategooria:1999